Degezelle, yexdem aṭas tasuqilt n yidrisen seg teqbaylit γer tefrensist. Yexdem ugar tsuqiltines netta d Jean Marie Dallet. Yela daγen Henri Genevois, yettwassen ugar s tezrawin-ines γef tudrin, yesseday-d deg-sent atas n yidrisen n tsekla, ama d timucuha, isefra, inzan, …Am akken, ad d-nebder daγen Jacques Lanfry. Llan yimrabden irumyen nniden i yessaseklen idrisen n tsekla, maca macci am yimezwura-nni i d-nebder, acku ur d-ttuγalen ara deg wats n yidrisen, bḥal Pierre Fourrier, Kérénal René, Dessomes F., Roly Jacques, C. Van Schijndel akked H. Bruchez. Ma yella deg temrabdin irumyen tettuγal-d atas Sr. Louis de Vincennes, akked Louis de Carthage. Am akken llant daγen tiyad, i d-nufa deg yiwen ar sin yidrisen, tigi d Sr. M. D’Alançon, Sr.Héléna, Sr. M. de la Beaume, Sr. Saint Romain, S.M. Maylis, …